《赋水仙花》
宋代·舒岳祥

冷淡不生桃李径，只将素艳伴红梅。
冰清玉润檀心炯，日暮天寒翠袖回。
似倚兰舟并桂楫，羞称金盏共银台。
谁将六出天花种，移向人间妙夺胎。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。